1 milyon nga testimonya kontra US, ginsumite ha ICC
Sobra usa ka milyon nga testimonya kontra ha pwersa armada han Estados Unidos, Central Intelligence Agency (CIA), pwersa armada han Afghanistan, ngan ha Taliban an ginsumite han mga molupyo han Afghanistan mahitungod han gin-aalegar nga war crimes nga ginbuhat hini nga mga pwersa. Sumala kan Abdul Wadood Pedram, opisyal ha Human Rights and Eradication of Violence Organization ha Kabul, 1.7 milyon katawo an nagsumite hin statements ha International Criminal Court (ICC) ha nakalabay nga tulo ka-bulan.
Sumala naman ha mag molupyo han Afghanistan, magkadurudilain nga kaso hin extrajudicial killings, torture, ngan persecution an natabo nga hinhimo han mga langyawanon ngan lokal nga mga pwersa armada. Samtang, nagtikang na pagkuha hin mga datos an ICC nga magpapakusog ha ebidensya kontra ha mga ginaakusaran.
war_Latn war_Latn war_Latn